Reversi in C# - CodeProject 11,637,176 members (61,384 online)
It's verey very nice Last Visit: 31-Dec-99 18:00 Last Update: 30-Jul-15 10:02Refresh1 Import/Export registry sections as XML - CodeProject 10,904,143 members (41,792 online)
Last Visit: 31-Dec-99 18:00 Last Update: 30-Sep-14 22:45Refresh1 Avonturier-swemmer deel van byeenkoms | Netwerk24
01 November 2017 11:24
Die avonturier-oopwater- en -ysswemmer Ryan Stramrood is een van die Kapenaars wat hom ingeskryf het vir die tweede Torpedo SwimRun wat op 19 November in Kaapstad plaasvind.
Die avonturier-swemmer Ryan Stramrood. Foto: Verskaf
Stramrood het nog nie voorheen ’n lyfpak vir oopwaterswem gedra nie, en besit nie ’n behoorlike paar tekkies nie, maar het die uitdaging aanvaar.
Hy sal saam met Mark de Klerk deelneem.
Die Torpedo SwimRun is ’n spankompetisie met twee lede, waar spanne oor Kaapstad se bekendste strande en baaie swem en hardloop, met Llandudno, Oudekraal, Kampsbaai en Clifton wat deel uitmaak van die roete oor 16 km.
Branderryers, driekampatlete, roeiers en veldwedloopatlete neem almal aan dié byeenkoms deel.
Dit bestaan uit kort swemtogte tussen strande, dan weer hardloop, en selfs klouter oor rotse.
Stramrood is ook ’n motiveringspreker, wat glo ’n mens moet uit jou gemaksone beweeg.
Hy beskryf homself as ’n beginner in die Torpedo SwimRun.
“Die byeenkoms is ’n groot geleentheid om te doen wat ek sê – om my persoonlike grense te skuif en onbekende terreine aan te durf,” sê Stramrood.
“Om met ’n lyfpak te swem sal ’n nuwe ervaring vir my en Mark wees.
“Ek is nie gewoond daaraan om teen enigiemand behalwe myself te kompeteer nie. So daar is ’n aantal eerstes in dié byeenkoms.”
Deelnemers hardloop langs die Kaapse kus in vanjaar se eerste Torpedo SwimRun-byeenkoms. Foto: Nick Muzik
Die hardloopskofte is altesaam 13 km lank en die swem 3 km. Daar is ses skofte van elke dissipline. Deelnemers neem deel oor terreine wat gewoonlik onbegaanbaar is vir die publiek.
Deelnemers hou hul lyfpakke en drafskoene aan vir die duur van die kompetisie.
Jean-Paul Burger en Michael Lord het in Januarie vanjaar die eerste Torpedo SwimRun gewen.
Die Llandudno-menseredders Alessandra Bayly en Christina Geromont was die eerste vrouespan.
Laat inskrywings is nog moontlik. Besoek torpedoswimrun.com.